Nan da 2045 mutane za su daina mutuwa, za kuma a samo maganin tsufa – Masana | Arewadesire - Duniyar mu a Yau
Home KIMIYYA Nan da 2045 mutane za su daina mutuwa, za kuma a samo...
Nan da 2045 mutane za su daina mutuwa, za kuma a samo maganin tsufa – Masana
Nan da shekaru 27 kawai, mutane sai sun ga dama za su mutu, sannan za a samar da maganin da zai ke warkar da tsufa, a cewar wasu kwararru guda biyu na bangaren kimiyya, a lokacin da suke gabatar da wani littafi da suka rubuta a birnin Barcelona na kasar Spain.
Jose Luis Cordeiro, an haifeshi a kasar Venezuela, da kuma kwararre a fannin lissafi, kuma wanda ya samar da manhajar kwamfuta ta ‘Symbian, David Wood, sune suka gabatar da littafin, inda suka bayyana cewa da gaske ne za a zo lokacin da sai mutum ya ga dama zai mutu.
Mutane kawai za su dinga mutuwa ne ta bangaren hatsari, ko kuma rashin lafiya, a nan da shekara 27, in ji Cordeiro da Wood, sannan sun bayyana cewa tsufa ma an fara ganin shi a matsayin rashin lafiya, saboda haka za a maida kai wurin nemo maganinsa.
Za su samo maganin tsufan ne ta hanyar, juyar da tsofaffin kwayoyin cutar tsufan na jikin dan adam su zama sabbi, sannan a cire kwayoyin cutar da suka mutu a jikin mutum, hakan shine zai kawo karshen tsufan da mutane keyi.
Cordeiro, wanda yake a Jami’ar Fasaha ta Massachusetts wato Massachusetts Institute of Technology (MIT) dake kasar Amurka, ya ce ya zabi cewa ba zai mutu ba, kuma nan da shekara 30 zai samo maganin da zai cire tsufan dake jikin shi.
Bayan haka kuma Cordeiro da Wood sun yarda cewa nan da shekaru 10, za a samo ingantaccen ciwon daji, kuma manyan kamfanoni na fasaha irinsu Google za su shiga bangaren lafiya, saboda sun fara gano cewa akwai maganin tsufa.
Kamfanin Microsoft ya riga ya sanar da cewa ya bude cibiya da masana fannin kimiyya za su gabatar da bincike game da maganin cutar daji, kuma nan ba da dadewa ba za a gano maganin.
Masanan sun bayyana cewa duk da dai mutane ba su da masaniya akan binciken, amma an gano binciken a shekarar 1951, inda aka gano cewa kwayar cutar daji ba ta mutuwa, bayan an cire kwayar cutar a jikin Henrietta Lacks wacce ta mutu sanadiyyar cutar, amma har ya zuwa yanzu kwayar cutar na nan da ranta.
Rashin mutuwa ba wai yana nufin cewa duniyar za ta cika ba, masanan suka ce: “Akwai wuri isasshe da mutane za su zauna a duniya, kuma a wannan lokacin mutane ba sa haihuwa kamar yadda ake haihuwa a da, sannan kuma akwai yiwuwar zuwa lokacin mutane sun fara zama a sararin samaniya.
“Kasar Japan da Koriya, idan har suka cigaba da al’adar su ta kin haihuwa, akwai yiwuwar nan da karni biyu za su kare a doron duniya,” in ji Cordeiro.
Previous articleMATAR GWAMNAN OGUN TA MUSULUNTA (first lady )
Next articleYa kai iyayensa kara saboda sun haifeshi ba tare da neman shawararshi ba
Matan da suke shan wiwi sunfi matan matan ba basa sha kokari
Watch “Bank Alert by UmmzY” on YouTube
Watch “TONON ASIRI: Yacce ake siyan Katin Zabe a Gama ward”...
Da gaske Dasuki ya rasu?
Kun san dalilin kama Buba Galadima a Abuja?
Watch “Sabuwar wakar RARARA: Mun shiga Next level” on YouTube